24 En toe hulle dit hoor, het hulle eendragtig die stem tot God verhef en gesê: Here, U is die God wat die hemel en die aarde en die see en alles wat daarin is, gemaak het.
Eendragtigheid, en ek wil vir u sê hier lê die geheim, maar hier lê ook die stryd en hier lê ook die uitdaging! Dit is om ‘n gemeente of ‘n groep mense, wat vir hierdie saak staan, en wat soek om gevul te word met die Heilige Gees en met krag van God; om hulle in eendragtigheid te kry. Geen wonder dat die Here Jesus gesê het: “as twee van julle saamstem oor enigiets, “oor enigiets”, sal dit vir hulle gedoen word deur my Vader wat in die hemel is”.